Elektrik

maddə genişlənir və soyuducu maddənin buxarlandırıcıya axını yüksəlir. Soyuducunun temperaturu azalsa, termostatdakı həcmi azalır və buxarlandırıcıya axını aşağı düşür.
Daha əvvəldə göstərildiyi kimi, genişləndirici klapan iki növə ayrılır: xarici müvazinətləşdirici növ və daxili müvazinətləşdirici növ.
Termal genişləndirici klapan üç qüvvənin qarşılıqlı təsiri ilə tənzimlənir:
1. Sensor xəttindəki təzyiqlə, bu təzyiq həddən artıq qızmış soyuducu maddənin temperaturundan asılıdır, diafraqmanın açılma gücünə təsir edir (PF).
2. Buxarlandırıcının təzyiqi diafraqmaya (PE) əks istiqamətdə təsir göstərir.
3. Nizamlayıcı yayın təzyiqi (PS); buxarlanma təzyiqi ilə eyni istiqamətdə təsir göstərir.
Genişləndirici klapanın xarici müvazinətləşdirici növü
Xarici müvazinətləşdirici növ buxar halındakı soyuducu maddə ilə doldurulmuş termal kapilyar borucuqdan, diafraqmanın güc elementindən, tarazlaşdırıcı yaydan, xarici müvazinətləşdirici təzyiq borusundan, klapan yəhərini aktivləşdirən iynədən, ölçmə klapanından, giriş nöqtəsindən və ekran və çıxış nöqtəsindən təşkil olunub. Bu növ daxili müvazinətləşdirici növdən onunla fərqlənir ki, xarici müvazinətləşdirici növ yalnız sensor lampasına yox, həm də buxarlandırıcının çıxışına birləşdirilmiş əlavə borudan ibarətdir. Bu boru vasitəsilə təzyiq çıxış temperaturunun müəyyən olunduğu yerə çox yaxın yerləşmiş çıxışda müəyyən oluna bilər. Bu hal, xüsusilə, buxarlandırıcının daxili müqavimətə malik olduğu vəziyyətdə daha dəqiq nəzarətə imkan verir.
Yuxarıdakı diafraqma kamerası buxarlandırıcının çıxış temperaturunu əks etdirir və çıxış temperaturunu çıxış təzyiqi ilə qarşılaşdıraraq, diferensial fəaliyyətə imkan verir. Çıxış temperaturu istilik sensoru borusuna təsir edir ki, bu da diafraqmanın üst hissəsinə göstərilən təzyiqi müvafiq surətdə dəyişir. Bu təzyiq klapandan keçən soyuducu maddənin miqdarını artırmaq üçün soyuducu maddənin girişini açmağa çalışır. Yay qüvvəsi ilə birlikdə çıxış təzyiqi diafraqmanın alt hissəsinə təsir edərək, girişi bağlamağa çalışır. Bu qüvvələrin tarazlığı girişin düzgün miqdarda açılmasına səbəb olur və beləliklə, soyuducu maddənin zəruri miqdarı buxarlandırıcıya daxil olur.
Diaphragm – diafraqma
Capillary tube – kapilyar boru
Equilizer pipe – müvazinətləşdirici boru
Refrigerant inlet – soyuducu maddənin giriş nöqtəsi