Elektrik

5. Havalandırmanın iş prinsipi

| Removing heat – istiliyin ayrılması Vapor – buxar Evaporates – buxarlanır Condenses – kondensasiyaya uğrayır Liquid – maye Absorbing heat – istiliyin udulması Refrigerant – soyuducu maddə

Havalandırma sisteminin necə işlədiyini başa düşmək üçün biz sistemin komponentlərini təqdim etməli və onların bir-birilə necə əlaqədar olduğunu bilməliyik. Havalandırma sisteminin əsas komponentlərindən danışarkən, biz həm də sistemin yüksək təzyiq konturu və aşağı təzyiq konturu terminlərini başa düşməliyik. Hər bir havalandırma sisteminin əsas komponentləri həmçinin sisteminin yüksək təzyiq və aşağı təzyiq konturu ilə əlaqəli olacaq.
Yüksək Təzyiq Konturu:
Yüksək təzyiq konturu sistemin elə bir hissəsidir ki, orada təzyiq yüksək olur. Yüksək təzyiq (və temperatur) meydana gətirmək kompressorun işidir ki, R1234a kondensasiya edə və istiliyi kondensatora ötürə bilsin. Təzyiq fərqi genişləndirici klapanda meydana gəlir – kompressordan sonra bu hissə yüksək təzyiq və aşağı təzyiq sahələri arasındakı ikinci ayırma nöqtəsidir.
Aşağı Təzyiq Konturu:
Aşağı təzyiq konturu havalandırma sisteminin aşağı təzyiq və aşağı temperatura malik olduğu hissədir. R134a buxarlandırıcı vasitəsilə genişləndirici klapandan kompressorun giriş hissəsinə qədər aşağı təzyiq sahəsində olur. Bu vəziyyət istiliyin avtomobilin içindən daha soyuq R134a maddəsinə və beləliklə kabinin xaricinə ötürülməsinə imkan verir.
Ümumi:
Havalandırma sistemi çöldən daxil olan hava buxarlandırıcıdan keçərkən istiliyi ayırır və sərin hava bölməyə daxil olur. Daxildəki isti hava istiliyin bir hissəsini yeni daxil olmuş sərin havaya ötürür. Bununla da bölmə ümumilikdə soyuyur. Soyutma prosesi dövranının trayektoriyası havalandırma sisteminin iş prinsipini göstərir: Soyutma prosesi qapalı dövrədə dövr edir və daima maye və qaz halları arasında dəyişir. Bununla da istilik daxildən çıxarılaraq çölə ötürülür. Soyutma prosesi, əsasən, beş əsas hissədən ibarətdir: kompressor, kondensator, quruducu/ toplama çəni, genişləndirici klapan, buxarlandırıcı. Hissələr qapalı soyutma dövrəsi ilə əlaqələndirilib və soyuducu maddə bu dövrədə hərəkət edir. Kompressora daxil olan soyuducu maddə qaz halındadır, sonra qaz sıxılır, istiliyin emissiyası ilə kondensasiyaya uğrayır və mayeyə çevrilir. Genişləndirici klapana çatdıqda təzyiq aşağı düşür, beləliklə, maddə istiliyi udaraq buxarlanır (buxarlandırıcı daxilində). Qaz halında olan maddə yenidən kompressora daxil olur və dövrə təkrar başlayır. Soyutma dövrəsi yüksək təzyiq və aşağı təzyiq (seyrəlmə bölməsi) dövrələrinə bölünüb. Ayrılma nöqtələri kompressor, klapan lövhəsi və genişləndirici klapandır.