Elektrik

Burada siz kompressora nəzarət mexanizmini görə bilərsiniz. Nəzarət klapanı kompressorun giriş kamerasına, çıxış kamerasına və nəzarət kamerasına birləşdirilib. Nəzarət klapanının açılma və bağlanma təzyiqi giriş təzyiqinin, çıxış təzyiqinin və klapan daxilindəki yayların tarazlığı nəticəsində mexaniki şəkildə meydana gəlir. Soyuma yükü aşağıdırsa, maillik bucağı (ötürmə miqdarı) aşağı düşür. Soyuma yükü yüksəkdirsə, bucaq və ötürmə miqdarı yüksəlir.
(4) Kompressorun ilişmə muftası:
Disengaged – ayrılmış
Engaged – birləşdirilmiş
Solenoid coil – solenoid sarğısı
Pulley – qasnaq
Hub – bort
Feather/spring plate – lələk/yay lövhəsi
Driveshaft – aparan val
İlişmə muftası solenoid sarğısından, qasnaqdan və sıxıcı və lələk/yay lövhəciyindən ibarət bortdan ibarətdir. Solenoid sarğı birbaşa kompressorun gövdəsinə bərkidilib və qasnağın arxasında yerləşir. Qasnaq kompressora yastıq vasitəsilə birləşdirilib və buna görə də müstəqil şəkildə fırlana bilər; mühərrik fırlanmağa başlayan anda yastıq qayış vasitəsilə hərəkətə gətirilir. Bort kompressorun intiqal valına birləşdirilib və lələk/yay lövhəciyinə malikdir. Soyutmaya ehtiyac duyulduqda, solenoid sarğısına enerji verilir və maqnit sahəsi meydana gələrək, yay lövhəciyi cəzb olunur və beləliklə yastığa birləşir. Bu vəziyyətdə kompressorun valı hərəkətə gəlir. Buna görə də soyuducu maddə dövr etməyə başlayır və soyuma meydana gəlir. Kompressoru söndürmək üçün solenoidə enerji verilir, maqnit sahəsi aradan qalxır və lələk/yay lövhəciyi qayıdış yayları vasitəsilə yastıqdan ayrılır, beləliklə, lələk/yay lövhəciyi intiqal valına təsir etmədən müstəqil şəkildə hərəkət edir. Kompressorun ilişmə muftasının sarğı dövrəsində təhlükəsizlik məqsədilə termal qoruyucu yerləşdirilib. İstilik müəyyən səviyyəyə çatdıqda (təxminən 180°C), termal qoruyucu partlayır. Bu, solenoidə enerji təminatını dayandırır və qasnaq müstəqil şəkildə hərəkət edərək, ilişmə muftasının yastığını, qasnağı və qayışı zədələmir. Qoruyucu partladıqdan sonra solenoid dəyişdirilməlidir. Meydana gələn istənilən ilişmə muftası sürüşməsinə səhv ara boşluğu və ya ilişmə muftasına aşağı gərginlik ötürülməsi kimi nasazlıqlarla əlaqədar nəzarət edilməlidir. Həddən artıq kiçik ara boşluğu lövhəcikləri cıza bilər; həddən artıq böyük ara boşluğu maqnit sahəsinin zəifləməsinə səbəb ola bilər. Bu hallar yoxlanmışsa və nasazlıq aşkar edilməmişsə, lakin ilişmə muftası işə düşmürsə, dəyişdirilməlidir. Maqnit ilişmə muftasının təxminin axın sərfiyyatı 12 voltda təxminən 3 amperdir. Termal qoruyucunun vəziyyətini müəyyən etmək üçün ilişmə muftasının sarğısının müqavimətini (3.0 – 3.2 Om) yoxlayın və zəruri olduqda, ilişmə muftasının sarğısını dəyişin.