AVTOMOBİL

6. Təkrar boyanmış avtomobilin quruması
İşin məqsədi: Bu modulu bitirdikdən sonra tələbə:
1. Nəqliyyat vasitəsinin təkrar boyanmasının funksiyasını izah edə biləcək;
2. Təkrar boyanmış nəqliyyat vasitəsinin quruma əməliyyatını yerinə yetirə biləcək.
Təcrübə materialları:

- Texniki məlumat vərəqələri (TMV), avadanlığın istismar təlimatları, iş geyimi

Avadanlıq və alətlər:

- Püskürtmə kabinəsi, termiki emal kabinəsinin infraqırmızı qurutma cihazı (sabit, daşınan), qızdırma tapançası, qurumanı sürətləndirmə qurğusu (Hava ilə qurutma qurğusu, hava üfürücü qurğu), termometr.

Təcrübə təhlükəsizliyi və ehtiyat tədbirləri:

- Bütün boyama əməliyyatları zamanı həmişə təhlükəsizlik eynəklərindən istifadə edin.
- Elektrik naqilini elektrik mənbəyinə qoşarkən və ya mənbədən ayırarkən naqili dartıb çıxarmayın, naqil birləşmələrini zədələməmək üçün ştepseli əlinizlə tutun və sonra naqili mənbəyindən ayırın.
- İnfraqırmızı qızdırıcı qurğudan istifadə edərkən, onu elektrik mənbəyinə birbaşa birləşdirməyin, qurğunu müvafiq vəziyyətə gətirin və sonra birləşdirin.
- Qurutma qurğusunu qoşarkən, hava şlanqını gözləmə vəziyyətinə gətirin və qurutma blokuna havanı təchiz edin
- Quruma müddətini və qurutma cihazının temperaturunu (püskürtməli istilik kabinəsi, infraqırmızı quruducu və s.) düzgün şəkildə nizamlayın.
- Materialın Təhlükəsizlik üzrə Məlumat Vərəqələrini (MTMV) hazırlayın və təsdiq edin.
- Boya şirkəti tərəfindən hazırlanmış Avtomobilin təmir astarları üzrə TMV və hər avadanlıq üçün avadanlığın istismar təlimatlarına istinad edin.

Əməliyyatların yerinə yetirilmə ardıcıllığı:
1. Qarışıq (qismən) örtüyün quruması

1. Qarışıq boyanın çəkilməsi üçün zamaska işini yerinə yetirmək üçün daşınan infraqırmızı quruducunu (qızdırıcı qurğunu) hazırlayın.
2. Zamaskanı çəkdikdən sonra, zamaska və infraqırmızı quruducu cihaz arasında təqribən 50- 60 sm məsafə saxlayın.
3. İnfraqırmızı quruducu cihazı divar ştepselinə qoşun və cihazı işə salın.
4. Temperaturu 60°C-ə nizamlayın, 5 dəqiqə ərzində qurudun, məsafəni 20-30 sm olaraq dəyişin və 5 dəqiqə qurudun.
5. Zamaskanın quruması başa çatdıqdan sonra, zamaskanı cilaladıqdan və yağlardan təmizlədikdən sonra ilkin astar örtüyünü çəkin.
6. Astar çəkildikdən sonra 10 dəqiqə quruma müddəti təyin edin, infraqırmızı qurutma cihazını səthdən 50-60 sm məsafəyə qoyun və işə salın.
7. 5 dəqiqə qurutduqdan sonra cihazı təqribən 20-30 sm məsafədə qoyun və çəkilmiş qatın tam quruması üçün təkrar 5 dəqiqə qurudun.
8. Astar səthi tam quruduqdan sonra cilalayın və yağdan təmizləyin və sonrakı boyama işləri