AVTOMOBIL

3. Biogen mənbələr, buraya ağaclar və bitkilər, qaz sızmaları və mikrobların fəaliyyəti aiddir.
4. Ərazi mənbələr, bu mənbələr quru təmizləmə və yağsızlaşdırma əməliyyatları kimi daha kiçik hərəkətsiz mənbələrdən ibarətdir.
Benzin və dizel yanacaqları karbohidrogenlərin, yəni tərkibində hidrogen və karbon atomları olan birləşmələrin qarışığıdır. “Mükəmməl” mühərrikdə havadakı oksigen yanacaqdakı hidrogeni suya və yanacaqdakı karbonu karbon dioksidə çevirir. Havadakı nitrogen təsirə məruz qalmır. Həqiqətdə isə yanma prosesi “mükəmməl” ola bilməz və avtomobil mühərrikləri müxtəlif növ çirkləndiriciləri havaya buraxır.
2. Şəxsi təhlükəsizlik
• Şəxsi mühafizə avadanlıqlarından (ŞMA) istifadə edin.
• Geriyə fırlanma əleyhinə dayaqlardan və qoruyucu örtüklərdən istifadə edin.
• İsti və ya hərəkət edən komponentləri mühərrikdən uzaq tutun.
• Nəqliyyat vasitələrini müvafiq qaydada və təhlükəsiz şəkildə qaldırın.
• Alətləri və avadanlıqları standart prosedura uyğun şəkildə istifadə edin.
• İşləyən mühərriklərlə işləyərkən məkanı tez-tez havalandırın.
3.Emissiya və nəzarət sistemi
Emissiyalara nəzarət sistemi. Avtomobillərdə daxili yanma mühərrikindən və digər komponentlərdən buraxılan zəhərli qazların buraxılmasını azaltmaq üçün tətbiq olunan üsullardır. Bu qazların üç əsas mənbəyi mövcuddur: mühərrikin qaz buraxan borusu, karter və yanacaq çəni ilə karbürator. Qaz buraxma borusu yanmış və yanmamış karbohidrogenləri, karbon monoksidi, nitrogen və sulfur oksidlərini və müxtəlif turşuların, spirtlərin və fenolların qalıqlarını havaya buraxır. Karter yanmamış karbohidrogenlərin ikinci dərəcəli və karbon monoksidin daha kiçik mənbəyidir. Yanacaq çənində (köhnə avtomobillərdə) karbüratorda davamlı şəkildə benzindən ayrılan karbohidrogenlər kiçik bir hissəni təşkil etsə də, çirklənmənin nəzərəçarpan amillərindən biridir. Bütün mənbələrdən emissiyalara nəzarət etmək üçün müxtəlif sistemlər inkişaf etdirilib.
4. Emissiyaların əhəmiyyəti
Nəqliyyat vasitənizin emissiya sınağının aparılması əhəmiyyətli və faydalı ola bilər. Bu sınaq yalnız sizə yox, həm də ətrafımızdakı şəxslərə və ətraf mühitə kömək edir. Emissiya sınağı daxili yanma mühərriki olan nəqliyyat vasitənizdən ayrılan zərərli maddələrin səviyyəsini yoxlayır. Emissiya sınaqları müxtəlif sahələrdə, o cümlədən şəhər və şəhərətrafı ərazilərdə icbari qaydada aparılır. Emissiya sınaqları nəqliyyat vasitənizin buraxdığı çirkləndiriclərin miqdarını azaltmaq üçün istifadə olunur. Bu çirkləndiricilər ətraf mühit və sizin üçün zərərlidir. Bu sınaq havanın keyfiyyətini yaxşılaşdırmağa kömək edə bilər.
5. Nəqliyyat vasitələrindən ayrılan çirkləndiricilər
5.1 Karbon Dioksid
Ətraf mühitlə əlaqədar əsas narahatlıq karbon dioksidin iqlimə ehtimal olunan təsiri ilə əlaqəlidir. Alimlər bu maddənin istixana effektinin güclənməsinin və nəticə etibarilə, qlobal istiləşmənin əsas təsir faktoru hesab edirlər. CO2 qalıq yanacaqların yanması ilə buraxılır. Hesablamalar göstərir ki, dünya üzrə insan tərəfindən buraxılan CO2 miqdarının 15%-i motorlu nəqliyyat vasitələri tərəfindən