AVTOMOBİL

7. Qurumuş boyanın yoxlanması və yekun boyama
İşin məqsədi: Bu modulu bitirdikdən sonra tələbə:
1. Qurumuş boyanın yoxlanması və yekun boyama işlərinin funksiyasını izah edə biləcək;
2. Qurumuş boyanın yoxlanması və yekun boyama işlərini yerinə yetirə biləcək.
Təcrübə materialları:

- Boyanın texniki məlumat vərəqəsi (TMV)
- Boyanın sənaye təhlükəsizliyi və sağlamlıq məlumat vərəqəsi (MTMV)
- Örtüyün yoxlanması üçün cilalayıcı dəsmal
- Suda həllolan boyaların istifadəsi
- Örtük lenti, ölçmə lenti, köpük təmizləyici maddə, süngər

Avadanlıq və alətlər:

- Qatın qalınlığın ölçən
- Parlaqlıq ölçən
- Günəş işığı

Təcrübə təhlükəsizliyi və ehtiyat tədbirləri:

- İşə başlamazdan həmişə təhlükəsizlik geyimi geyinin.
- İstifadə etdiyiniz məhsulun material təhlükəsizliyi məlumatları vərəqəsi ilə tanış olun və ehtiyat tədbirlərinə nəzarət edin.
- Məhsulun konteynerində qeyd olunmuş təhlükə işarələrini və xəbərdarlıq əlamətlərini oxuyub başa düşdüyünüzdən əmin olun.
- Müvafiq işıqlandırma ilə qatın vəziyyətini yoxlayın və müəyyən edin.
- Təhlükəsizlik üçün əməliyyatları yaxşı havalandırılan sahədə yerinə yetirin.
- Boya istehsalçısı tərəfindən hazırlanmış avtomobilin boyanması üzrə texniki məlumat vərəqəsinə (TMV) istinad edin.

Əməliyyatların yerinə yetirilmə ardıcıllığı:
1. Örtük qüsurlarının aşkar edilməsi üçün hazırlıq işləri
1. Avtomobili işıqlı yerə hərəkət etdirin.
(1) Yoxlanılacaq nəqliyyat vasitəsini müvafiq işıqlandırmaya malik yerdə saxlayın.
(2) İş geyimi və pambıq əlcəklər kimi qoruyucu geyimlərdən istifadə edin.
(3) Boyanın növündən asılı olaraq işin tərkibini başa düşməyə çalışın.

(4) | Dəqiq diaqnostika üçün istehlakçının razılığını əldə edin və yuma işlərini aşağıdakı kimi yerinə yetirin.

2. Su ilə boyanın səthini yuyun.
(1) İş geyimi və pambıq əlcəklər kimi qoruyucu geyimlərdən istifadə edin.
(2) Örtük qatını zədələmədən səthi təmizləyin.
(3) Hava qabarcıqlarını yuyun və təmiz əsgi ilə suyu silin.

(4) | Lövhənin boşluqlarındakı rütubəti aradan qaldırmaq üçün toz üfürücü hava pistoletindən istifadə edin.

3. Qüsurların olub-olmadığını yoxlamaq üçün işıqla örtüyün səthini yoxlayın.