AVTOMOBİL

2. Astarın vurulması
İşin məqsədi: Bu modulu bitirdikdən sonra tələbə:
1. Avtomobilə astar vurulmasının funksiyasını izah edə biləcək;
2. Astar vura biləcək.
Təcrübə materialları:

- Döşəkcə (lövhə), bamperlər, reaktiv astar (iki hissəli tipi), bərkidici vasitə, plastik astar, yumşaq pambıq əsgi, aralıq yastıqça, P600 abraziv kağız, süngər abraziv kağız, filtr kağızı, plastik stəkan, stəkan tutacaq, həllediciyə davamlı əlcək, maskalar və ya respiratorlar, təhlükəsizlik eynəyi.

Avadanlıq və alətlər:

- Boyama kabinələri, hava ilə təchizat (kompressorlar, hava çənləri, hava quruducular, hava transformatorları, hava boruları və rezin hava boruları), lövhəni saxlayan dayaqlar, astar püskürən tapança, püskürtmə tapançasının qarmaqları, ikili hərəkətli cilalama dəzgahı, tozsoran qurğu

Təcrübə təhlükəsizliyi və ehtiyat tədbirləri:

- İşə başlamazdan əvvəl həmişə təhlükəsizlik geyimi geyinin.
- Material Təhlükəsizliyi üzrə Məlumat Vərəqəsini (MTMV) öyrənin və təsdiq edin.
- Məhsulun konteynerində qeyd edilən təhlükə işarələrini və xəbərdarlıqları oxuduğunuzdan və başa düşdüyünüzdən əmin olun.
- Boya istifadədən əvvəl yaxşıca qarışdırılmalıdır və təhlükəsizlik məqsədilə yaxşı havalandırılmış yerdə istifadə edilməlidir.
- Xidmət müddətini başa vurmuş heç bir boyadan istifadə etməyin və ya boyanın yapışqanlığı azaltmaq üçün heç bir durulducu ilə qarışdırmayın.
- Bərkidici vasitənin yaxşı həll olmadığı üçün boyaları orijinal boya konteynerində bərkidici vasitələrlə qarışdırmayın.
- Əməliyyata başlamazdan əvvəl kompressorun normal fəaliyyət göstərdiyini yoxlayın və hava çənindəki, hava ilə qurutma qurğusundakı və hava transformatorundakı rütubəti və yağı təmizləyin.
- Hava alətlərindən istifadə edildikdə, hava transformatorunun nominal hava təzyiqi 6 kq/sm2 olur.
- Avtomobili təmir edərkən boyayan tərəfindən hazırlanmış texniki məlumat vərəqəsinə (TMV) istinad edin.
- Kompressordakı rütubəti aradan qaldırın və praktikadan sonra avadanlıq və alətləri səliqə ilə yığın.

Əməliyyatların yerinə yetirilmə ardıcıllığı:
1. Təsirə məruz qalmış polad lövhəyə iki hissəli reaktiv astarın çəkilməsi

1. Qoruyucu paltarlar, qoruyucu eynəklər və həllediciyə davamlı əlcəklər kimi təhlükəsizlik geyimləri geyinin.
2. Yağsızlaşdırılmış paneldə reaktiv astarı boya və bərkidici maddə ilə qarışdıraraq hazırlayın.