AVTOMOBİL

1. | Qurğunun bərpa edilməsi zamanı kənarlaşdırılan eyni miqdarda soyuducu yağını qurğuya soyuducu yağ əlavə edin. Yalnız qurğuya uyğun olan soyuducu yağdan istifadə edin. Sistemi R-134a soyuducu agenti olmaqla, 17.6 ± 0.88 (500 ± 25g) səviyyəsinə qədər yükləyin. Sistemin həddən artıq yüklənməsi kompressorun zədələnməsi ilə nəticələnə bilər.

SOYUDUCU AGENTİN SIZINTI SINAĞI
Soyuducu agentin sızıntı şübhəsi yarandıqda və birləşdirici hissələrin sökülməsi, boşalması və ya qoşulması ilə müşayiət olunan servis əməliyyatları apardıqda həmişə elektron sızma detektoru ilə sızıntı sınağını həyata keçirin.
QEYD:
Sızma detektorunu lazımi qaydada istifadə etmək üçün istehsalçı tərəfindən təmin edilmiş təlimatı oxuyun.
Əgər qaz sızıntısı aşkarlansa, işə aşağıda göstərilən qaydalara uyğun şəkildə davam edin:

1. | Birləşdirici hissələrin qoşulmalarındakı burucu momenti yoxlayın və həddən artıq boş olduqda onu lazımi fırlanma momentinə uyğun bərkidin. Sızma detektoru ilə qaz sızmasını yoxlayın (A).
2. | Əgər birləşdirici hissələrin bərkidilməsindən sonra sızma davam etsə, soyuducu agenti qurğudan boşaldın, birləşdirici hissələri bir-birindən ayırın və onların oturacaqlarının zədələnib-zədələnmədiyini yoxlayın. Yüngül zədələr olduqda belə, zədələnən hissə həmişə yenisi ilə əvəz olunmalıdır.
3. | Kompressorun yağını yoxlayın və ehtiyac olarsa yağ əlavə edin.

4. | Qurğunu yükləyin və qaz sızmasını yenidən yoxlayın. Əgər heç bir sızıntı aşkarlanmazsa, qurğunu evakuasiya edin və yenidən yükləyin.
| Şəkil 08-24: Qurğunu yükləyin və qaz sızmasının olub-olmadığını yoxlayın

SOYUDUCU AGENTİN BOŞALDILMA PROSEDURU
1. Təzyiqi ölçmək üçün manometri qurğuya qoşun.
2. Mərkəzdə yerləşən rezin borunun açıq qalan tərəfinə dəsmal yerləşdirin.
3. Soyuducu agenti boşaltmaq üçün yüksək təzyiq klapanını yavaş-yavaş açın.
DİQQƏT:
Soyuducu agentin boşalması sürətli baş versə, kompressorun yağı qurğudan axıb qurtara bilər.
4. Dəsmalda yağ ləkəsi olub-olmadığını yoxlayın. Ləkə varsa, klapanı ehtiyatla bağlayın.
5. Təzyiqi ölçmək manometrinin göstərişi 3.5 kq/sm2-dən aşağı düşsə, yavaş-yavaş aşağı təzyiq klapanını açın.